Ritratu di kês ki tá xinti injustisadus ku alguns imprezas di seguransa privadu.
Kabo Verde é um país undi tem leis sima otus paízis, más ka stá na nível más baxu ki nu monti na aspectus ekonomiku, polítiku, prinsípius, más problema é ki ali tem apenas prinsípius y não kumprimentu di prinsípius na kazu di direitu umanus, kuzé ki stá bem distaka é apenas saláriu di vigilantis di impreza di seguransa ki é exageradamenti baxu em relason a valor di kontratu ku klientis.
Klaru ki imprezas di seguransa é Impreza di negósiu y negósiu tem ki ser na sentidu di tem benefísiu di lukru, kela ka podi kritikadu, pamodi ká tá fazi sentidu um Impreza di negósiu sem lukru. Más kritika tá bai pá excesu di benefísiu di lukru, ó midjor imprezas di seguransa privadu ka kontrata klientis pá um grandi kuantia, serka di 45.000$00, 60.000, 70.000$00 y és tá paga vigilantis só 15.000$00 di saláriu brutu y ku kês diskontus tá fika más ó menus 13.650$00 na mó pá mês. Imprezas di seguransa tem ki pratika um ” virtude” ku trabadjadoris, ó midjor sikre Kontinua ku lukru más sem excesu di lukru y pasa tá paga um kuantia más txeu pá sês trabadjadoris, undi é podi paga 25.000$00 ó 30.000$00 és tá Kontinua ku lukru na mesmu.
Tudu ki stá kontisi tá mostra má imprezas stá tem excesu di lukru y stá viola direitus di trabadjadoris y diretus umanus. És stá aproveita na frakeza di país pamodi país é pobri undi tem txeu nepotismu, redis di padrinhagi y falta di trabadju ki stá, inton és tá abuza di trabadjadoris pamodi é difísil atxa trabadju notu lugar, inton djes sabi má trabadjadoris stá obrigadus a fika na trabadju pá podi sobrivivi pamodi ká tem otu trabadju. Nês kazu tá kontisi otu problema Dja ki na trabadju di seguransa ku monti exigênsias di regras ku medidas di fardamentus, asi é um grandi iluson.
“Cabofree/ DYPK”
kea_Latn kea_Latn kea_Latn kea_Latn nob_Latn